INGCULO YABAMNYAMA.

Ngosuku lwa 24 lo November, u Mr. Baker umfundisi wentsapo, wase Heald Town, waba nobubele bokuba acwayitise ibandla lengxogxo, i *Lovedale Literary Society,* ngokuti eze nebandla lake labaculi, acule apa. Eyona nkahlukazi awabezele yona. yabi kukwenza inteto pezu kwe mvumo yaba ntsundu *{Lecture on Kafir Psalmody.)* Abaculi aba bezelauku bonisa intlobontlobo zokuvuma ezikoyo. Oku kwenziwa ngendlela efaneleke ngangokuba ingabi naku cazwa ngenteto. Abavumi, kwakona, babonisa eyona ndlela kufanele ukuculwa ngayo. Ubuhlwempu benteto yomntu bukwasixaka ukuba sixele ukulunga eyenziwa ngako nale nxenye yomsebenzi wabo. Intloko yesibini neyokugqibela ibe kukuvuma amaculo atile esi Ngesi, abumandi babeta indlu enkulu kunene—i *Lecture Hall,* abayaziyo abaka base Lovedale, ekungena kuyo intlanganiso zengxoxo zododana—lendlu ke, izele mome, ngamahlelo omabini oluntu amanene namanenekazi—abamhlope nabamnyama, banxila yimihlali. Njengoko sesitshilo, amazwi siwaswele okucaza, nangokuka ncinane, incasa yoko sakuvayo ngendlebe zetu ngobusuku bo November, bo 24. Wonke omhlope wayivuma italente yetu bamnyama yoku cula, xa ite yarolwa kweso sikaka isongelwe kuso, sobu tyakala. Wonke ondlebe zagquteka kwakudala makabe selaka weva ngendumela yokuvuma kwe ntsapo yase Heald Town. Tina apa e Lovedale, sati sakuva ukuba bayeza salinda ngoku kwenja ebawayo, ongafika amehlo esukela igxebeka. Imibulelo esbushu, neyovuyo, ku Mr. Baker naba vumi, yentlanganiso, nabemi be Lovedale yenziwe, egameni labo bonke, ngendlela efanelekilyo neyamkelekileyo, ngenteto, ngu Andrew Smith, Esq., M.A., wasekelwa kwa ngokufanelekileyo ngu Mr. Samuel Mzimba, waxaswa ngu Mr. J. Knox Bokwe no Mr. Tengo-Jabavu. U Mr. Baker uyamkele imibulelo, wati yena uyinika aba Vumi, kuba ngebe ’yintonina ngapandle kwabo. Emva koku vunywa ko “God Save the Queen,” inkita “iye ngonina,’’ izincoma itamsanqa lokuba ide yeva eyakuvayo.

Amagama aba Vumi siyawa hlomela *Umpati wabo—* Rev. E. Magaba. *Abavumi be Air*:—Misses E. Sakuba, N. Duma, L. Ngcayiya, E. Nxawe, S. A. Ngcwai, B. Vundla, M. A. Kubevana, A. Ndwandwa. *Abavumi be Alto*:—Misses M. Sakuba, H. Gama, M. Mfecane, F. Ndlazi; Masters, C. Kunene, Harry Sitela, Simon Nqana. *Abavumi be Tenor*:—Messrs Bobert Solomon, Hebert E J. Booi, Thos. Tunyiswa. *Abavumi be Bass :*—Messrs Saul Msane, Samson Malimba, John Zini, J. Matshoba, Petros Sidzumo, Wm. Mtongana.

Abalauli.—Ngo 22 Nov., u Hon. T. C. Scanlen, no Hon. J. W. Sauer bafike e Bayi, basinga e Aberdeen Boad, apo bakwela ekalityini, eyabasa e Beaufort West. Kambe u Mr. Sauer uvela e Lusutu, u Sir. Scanlen ubeye kuhlangana naye e Aliwal North ngemicimbi yase Lusutu. Xa bebel’apo bahlangana ne nkosana za Besutu, kwangemicimbi yelo. Apo bagqibe kona akuko bani waziyo. Kodwa u Sir. Scanlen entetweni yake e Cradock uti imfazwe yinto yokugqibela engenziwayo yi Rulumente ayintloko yayo.

Imizamo yozingiso—Kute nto bati ngu Charles Fuller iseluhambeni ivela ngakulamacala ase Victoria West, isiya kwindawo apa abati yi, Matjesfontein camp, ya qubisana ne nkunzi endala yenciniba. Yekake, ite kuba indoda ingenatnaqinga okulwa nayo intaka le yaselidal’ityobo nge mbokotwe; yeka wanga kaloku uyibiz’okunye. Uqalile wabaleka, yaba seliko yayeka ngokukaba, yamkahlela, kute kusenjalo waqubisana na ntongana wavitikisela; inge ingejaju yabuya, kwasekutandana ngomzamo, kwesana kunye pantsi, kute ngalomigungqo, kanti uyite vite intamo kwapela kona.

“KADE NDIHAMBA, KADE NDISIVA.”

Abafundi betu sesabatyilela umxelo wetu ngotyelelo apa e Lovedale, lwaba Fundisi naba Dala bebandla lama Bulu, ngomhla we 18 wenyanga ka October. Ukuba besi ngabantu abatanda uku cula indumiso zabo, ngeba namhla senza umtyangampo; sivakalisa isipiwo ekubonakala ukuba sinaso—soku profeta. Abafundi bomhlati apa kutiwa ngowe *Myawana* bokumbula ukuba sati, “Ukuba sinoku gweba ngesaku fundayo ebusweni bawo, singati bakoliswa koko bakubonayo.” Lencwadi siyi hlomelayo, ibibalelwe umhlobo wetu apa, ngu wabo, owabeko entlanganisweni awateta kuyo u Rev. Professor Marais, e Stellenbosch. Alazifundele umfundi, singampazamisi ngezetu inteto. Yiva ke :—

“Inteto yam iya kuba mfutshane kakulu. Ufikile u Professor Marais. Nge Cawa yoku qala efikile ucelwe ngu Sir. Neethling ukuba apose amazwi kwi nkonzo yamva ngehambo yake, ngokukodwa pakati kwaba mnyama. Uyihambisile lonkonzo nge nteto yakowabo. Ute, ixesha lifutshane uya kuposa amazwana ambalwa ngendawo engena kufezwa kuxelwa ngamlomo, into engade kambe yanelise liliso, nendlebe. Ute, ndifuna ukuteta nge Lovedale yodwa, nomsebenzi omkulu, omhle kunene ohanjiswa kulo mzi unto zonke zime njengoko bezifanele ukuba njalo. Uxele ngoku menywa kwabo ngu Dr. Stewart nobubele abenzele bona. Uncoma nendlela, nenca embala yase Lovedale. Uncome izakiwo ukuba zihle ngoku kodwa isikula esitsha esakiwe ngamatye amahle kunene. Uqale ngoku ncoma umsebenzi omhle awubone usenziwa kwese ntombi, wacukusa namanani entombi ezifunda apo, nengubo ezihlanjwa, zitelekishwe kona, nemali engeniswa kuku sebenza kwakona, nokunxiba kakuhle kwe ntombi, nokuswela iratshi kwazo. Utsho wati maziyekwe i *zendelings* (mission­aries) ukuculwa ngabantu, mkulu umsebenzi wazo, mhle pakati kwaba mnyama. Ute, sipumile apo sabekiswa kwi sakiwo esihle kunene sododana, apo ndibone into entle intlanga nge ntlanga zifunda, omhlope nomnyama bebekwe ngento entle, begqatsile emfundweni. Uncome imfundo ukupakama. Uncome i Library, ate ayiko enjalo e Stellenbosch. Apo inteto yake ayipelelisele kona kusema shishinini afundwa e Lovedale. Ute umsebenzi owenziwa apo ema shishinini angawutelekisa nokuba nguwupi e South Africa. Uncome into ayibone isenziwa ngu mfana omnyama eteta nocingo! Ute, enye into e’mangalisileyo, ngu mfana omfutshane, oncipileyo, okule nge ntloko, opape, olumke kunene, olitemba lika Dr. Stewart, umfana ogcina i *Account Books* nento yonke eyelele kwezo nto; kanjako lomfana une talente yokwenza ingoma ezimnandi. Igama lalo mfana ngu no. Knox Bokwe. Utete nge Young Men’s Christian Association, nokupuma kwama dodana ukuya kushumayela ngapandle nge Cawa. Uncome umsebenzi omhle owenziwa ngu Mr. Mzimba umfu­ndisi ofunde e Lovedale, encediswa yinkosikazi yake efunde Pesheya.

Inde inteto ka Professor Afarais, mandi sendisiti ugqibe ngeliti: Kade ndihamba, kade ndisiva nge ndlebe, kodwa lehambo yam yanamhla idibene ne Lovedale iyintloko. Hambani niye kubona into eyenziwa e Lovedale nize nandule ukuteta.

Ndibone kwa isapuma ityalike ukuba lenteto yake igqute indlebe zento eninzi yama Bulu kuba libotwe lawo i Stellen­bosch. Ilizwi elivela e Stellenbosch aliwi pantsi kuma Bulu.

Lehambelo yaba Fundisi bama Bulu e Lovedale, iselisema pepeni ama Bulu. Obalileyo uyincome yonke into yase Lovedale, wati naye “Yiya ubone, ize ugwebe.”

Stellenbosch, November 9, 1882. D. G.

Kwelama Zulu. —Kwelo kuvakala ukuba kungoku, uluvo lwe nkosana zelo, ngoku lolu lungileyo, lubangelwa ke ngakumbi kukuva ngokubuyiswa kuka Cetywayo e Kapa, yinto leyo eseyi sazeka, kubonakala nongu Mpatiswa ka Rulumente okona, uyalelwe ukuba atete amazwi obuhlobo, ngendlela ndlela zoku buviswa kuka Cetywayo kwezo nkosana zibonakala ukuba zivuyisiwe yilo ndawo. Kuvakala nokokuba ite enye yenkosana zake, Usibebu akuva ukuba uyeza wabalekela kwelama Tebele; wati yena u Oham obonakala ukuba ungodanileyo kanye, wacela ukuba aposwe enqweleni asingiswe e Kapa, aye enze uxolo no Cetywayo.